b'\n_START_ARTICLE_\nRichard Mohaupt\n_START_SECTION_\nBiografia\n_START_PARAGRAPH_\nRichard Mohaupt va estudiar m\xc3\xbasica a la seva ciutat natal, Breslau. Va estudiar piano, composici\xc3\xb3, contrapunt i fuga amb Bilke Rudolf i, posteriorment, direcci\xc3\xb3 d\'orquestra amb el vien\xc3\xa8s Julius Pr\xc3\xbcwer (1874-1943)._NEWLINE_Despr\xc3\xa9s dels seus estudis va treballar com a pianista repertorista i director musical a Breslau, Aquisgr\xc3\xa0 i Weimar i despr\xc3\xa9s va fer una gira de concerts amb la seva dona, la violinista Rosa Gottlieb per la Uni\xc3\xb3 Sovi\xc3\xa8tica i \xc3\x80sia durant els anys 1931-1932. A partir de l\'any 1933 Mohaupt treballaria majorit\xc3\xa0riament per a la UFA, la companya de producci\xc3\xb3 de cinema alemany, pel qual es va traslladar a Berl\xc3\xadn.\n_START_SECTION_\nBerl\xc3\xadn\n_START_PARAGRAPH_\nEl 1936, l\'Alemanya nazi va celebrar el seu primer \xc3\xa8xit medi\xc3\xa0tic, els Jocs Ol\xc3\xadmpics de Berl\xc3\xadn, dins el festival de ballet; a m\xc3\xa9s de les competicions esportives, la capital d\'Alemanya tamb\xc3\xa9 va ser seu de nombroses obres de teatre, entre elles el ballet Die Gaunnerstreiche der Courasche de Mohaupt. Aquest va ser un gran \xc3\xa8xit que li va donar reconeixement nacional i internacional, per\xc3\xb2 Mohaupt no va poder gaudir d\'aix\xc3\xb2, perqu\xc3\xa8 just despr\xc3\xa9s d\'aquest \xc3\xa8xit els Nazis el van culpar de compondre a l\'estil dels Bolxevics i va ser excl\xc3\xb2s de la  Reichsmusikkammer a finals de maig de 1937, fet que li prohibeix practicar el seu art._NEWLINE_L\'estiu de 1947, el seu germ\xc3\xa0 Hanns Mohaupt va rebre a Berl\xc3\xadn una carta urgent de Richard Mohaupt, de Nova York. Richard va preguntar a Hanns on es trobava un tal Siegfried Muchow, un pianista que va denunciar a la Scala. "Durant uns anys, aquest porc m\'ha denunciat a la Gestapo", va escriure Richard Mohaupt, "les seves insinuacions em van portar a un judici pol\xc3\xadtic amb un tribunal especial nazi". Mohaupt volia que Muchow fos jutjat. A partir del cas de Richard Mohaupt i de la Scala, amb totes les seves repercussions, s\'il\xc2\xb7lumina el delicat tema de la relaci\xc3\xb3 entre dansa i m\xc3\xbasics de jazz i la pol\xc3\xadtica quotidiana del Tercer Reich._NEWLINE_Parcialment per contrarestar Muchow i tamb\xc3\xa9 per ajudar a Richard Mohaupt, Stenzel va contractar Mohaupt el 1934 com a suplent i arranjador. Aquesta va ser tot just una posici\xc3\xb3 adequada per als vint-i-nou anys, per\xc3\xb2 ja estava fortament comprom\xc3\xa8 pol\xc3\xadticament i necessitava refugi. Al final de la Rep\xc3\xbablica aquest talent\xc3\xb3s pianista i compositor havia estat un avantguardista musical i, com a col\xc2\xb7laborador de Hanns Eisler, Kurt Weil i Bertolt Brecht, havia estat en el mitj\xc3\xa0 de la pol\xc3\xadtica de partits comunistes. A partir de gener de 1933, Mohaupt comen\xc3\xa7ar a veure la possibilitat de ser tamb\xc3\xa9 un compositor de cinema. Muchow va a entrar a formar part de la Scala, un organisme molt important en el m\xc3\xb3n musical de l\'\xc3\xa8poca._NEWLINE_Muchow va decidir fer un registre acurat de les evid\xc3\xa8nices antinazis que podia tenir de Mohaupt i d\'una "possible pol\xc3\xadtica jueva" pel que  fa a la gesti\xc3\xb3 del personal de la Scala i del repertori art\xc3\xadstic. A l\'octubre de 1936 va reunir suficients evid\xc3\xa8ncies per portar a Mohaupt a un dels tribunals especials nazis, donant lloc a severes advert\xc3\xa8ncies per a l\'acusat._NEWLINE_Al novembre de 1937, van comen\xc3\xa7ar els assajos de la seva \xc3\xb2pera Die Wirtin von Pinsk, un enc\xc3\xa0rrec de Karl B\xc3\xb6hm per a l\'\xc3\x92pera de Dresden. S\'estrena el 10 de febrer de 1938, per\xc3\xb2 la resta d\'actuacions que hi havien programades es suspenen a causa de les cr\xc3\xadtiques publicades al diari de Berl\xc3\xadn Der Angriff, que era l\'\xc3\xb2rgan de propaganda del ministre Goebbels. Amb aquesta exclusi\xc3\xb3 Mohaupt i la seva dona, d\'origen rus i de ra\xc3\xa7a no-\xc3\xa0ria, van fugir als Estats Units durant l\'hivern de 1938 i van anar a viure a Nova York.\n_START_SECTION_\nNova York\n_START_PARAGRAPH_\nDurant la travessia de l\'Atl\xc3\xa0ntic cap als Estats Units al mar\xc3\xa7 de 1939, l\'autor va dissenyar la seva Primera Simfonia subtitulada Ritme i Variacions. En l\'ansietat del seu futur en un pa\xc3\xads estranger, Mohaupt est\xc3\xa0  inspirat i fascinat per la bellesa del Sol i els colors en el soroll de la maquin\xc3\xa0ria. "Aquest estranya combinaci\xc3\xb3 de ritmes va captivar la meva o\xc3\xafda i em va donar la idea de transcriure en temes musicals"._NEWLINE_La parella va arribar a Nova York, unint-se al seu ex professor Julius Pr\xc3\xbcwer, qui va emigrar des de 1933, era professor de la New York College of Music. A causa de la gesti\xc3\xb3 privada dels cinemes nord-americans, Mohaupt deixa de banda la seva passi\xc3\xb3 per l\'escenari i reorienta la seva producci\xc3\xb3 a la m\xc3\xbasica simf\xc3\xb2nica. Durant el seu exili americ\xc3\xa0, Mohaupt va treballar principalment com a professor de m\xc3\xbasica i tamb\xc3\xa9 per la m\xc3\xbasica per al cinema, la r\xc3\xa0dio i la televisi\xc3\xb3. Tamb\xc3\xa9 ell mateix va veure que la m\xc3\xbasica simf\xc3\xb2nica es venia molt millor. Aix\xc3\xb2 va portar a la composici\xc3\xb3 de la seva obra m\xc3\xa9s famosa, el Town Piper Music, que va ser estrenada mundialment en la d\xc3\xa8cada del 1950. Va ser interpretada tamb\xc3\xa9 per Karl B\xc3\xb6hm amb el t\xc3\xadtol alemany Stadtpfeifermusik. Les seves composicions orquestrals van ser creades i interpretades per c\xc3\xa8lebres orquestres, com ara l\'Orquestra Simf\xc3\xb2nica de la NBC (amb Leopold Stokowski) i la Filharm\xc3\xb2nica de Nova York sota la direcci\xc3\xb3 de Dimitri Mitr\xc3\xb3poulos.Tamb\xc3\xa9 va compondre \xc3\xb2peres en aquest moment, per\xc3\xb2 sobretot per als teatres d\'\xc3\xb2pera alemanys, entre els quals estaven Max und Moritz (1949) que s\'estrena a l\'Staatstheater de Karlsruhe amb la coreografia d\'Alfredo Bortoluzzi._NEWLINE_L\'any 1941 es va estrenar la "com\xc3\xa8dia de ball" Lis\xc3\xadstrata, que m\xc3\xa9s endavant va esdevenir una s\xc3\xa8rie d\'episodis coreogr\xc3\xa0fics. Els cinc episodis ("The wives on strike", "Dance mondaine", "Conspiracy of the husbands", "Rondo of the girls" i "Dances of the huntress") van ser compostos el 1946, editats el 1951 i despr\xc3\xa9s revisats el 1955. El treball final es va realitzar per primera vegada a Karslruhe sota el t\xc3\xadtol Der Weiberstreik von Atenes l\'any 1957._NEWLINE_El 1955 Richard Mohaupt va tornar a Europa i va anar a viure a \xc3\x80ustria, despr\xc3\xa9s de sis anys d\'exili, fins a la seva mort. Va morir abans de veure l\'estrena mundial de la seva \xc3\xbaltima \xc3\xb2pera Der gr\xc3\xbcne Kakadu (segons les paraules d\'Arthur Schnitzler).'